نفتین قیمتی ایللیک رکوردو یئنیله‌ییب. بورسا هفته‌سی‌نین ایلک گونونده "برنت" مارکا‌لی نفتین بیر بوشقاسی 62،45 دو‌لاردان ساتیلیب کی، بو دا 2017-جی ایلده قئیده آلینان ان یوکسک قیمت‌دیر.
"برنت" نئفتی‌نین باهالاشماسی آمریکا شیرکت‌لری‌نین نفتی ایشله‌مه‌سینه دئییل، صادراتا یؤنلتمه‌یه سؤوق ائدیب، نتیجه‌ده غربی تگزاس نفتی ده باهالاشیب. حاضیردا WTİ نفتی‌نین بیر بوشقاسی 55،87 دو‌لاردان ساتیلیر، ایکی مارکا آراسیندا قیمت فرقی ایسه یئنی‌دن 7 دو‌لارا چاتماقدا‌دیر.
نفتین باهالاشماسینا آمریکادا اوره تیمین آشاغی دوشمه‌سی و سعودی کرا‌لی‌نین عائله‌سینده باش وئرن عامل‌لر تأثیر گؤستریب. سرمایچی میلیاردر ال والید ابن طلاب‌ین حبسی دونیانین ان بؤیوک نفت اوره تیجیسی اولان سعودی عربیستانیندا سیاسی بحران ریسکینی آرتیریب، بو سبب‌دن آلیجی‌لار نفت ذخیره لری توپلاماغا باشلاییب‌لار. آمریکادا ایسه نفت اوره تیمینه جلب اولونان قویولارین سایی 8 واهید آزالا‌راق 729-ا ائنیب. بونونلا دا بئشینجی هفته آرد-آردا آمریکادا قویولارین سایی‌نین آزالماسی قئیده آلینیب.
هفته‌نین ایلک گون‌لرینده قلوبال نفت پاکتی‌نین مدتی‌نین اوزادیلاجاغینا اومید وئرن رسمی آچیقلاما‌لار اولسا، قیمت‌لرین 64 دو‌لار هددیندک باهالاشاجاغی استثنا دئییل.
